Dancing Lasha Tumbai

«Dancing Lasha Tumbai» () er en sang fra 2007 med den ukrainske komikeren og artisten Verka Serduchka (Andrij Danylko). Sangen var Ukrainas bidrag i Eurovision Song Contest 2007 i Helsingfors i Finland, der den endte på andreplass bak Serbias «Molitva» med Marija Šerifović. Sangen het opprinnelig «Danzing», men endret tittel på grunn av kontroverser rundt sangteksten. Teksten har fire forskjellige språk: tysk, engelsk, russisk og ukrainsk.

Om sangen 
«Dancing Lasha Tumbai» er skrevet av komikeren og dragartisten Andrij Danylko, best kjent som sitt alter ego Verka Serduchka. Sangen vant den ukrainske nasjonale finalen i 2007 og var dermed Ukrainas bidrag til Eurovision Song Contest 2007.

Valget av en  dragartist som Ukrainas representant ble sterkt kritisert av flere medier og politikere i landet.

Også sangteksten ble møtt med kritikk og kontroverser. Ifølge låtskriveren selv, er uttrykket «Lasha Tumbai» et mongolsk uttrykk for pisket krem, milkshake eller kjernet smør. Kritikere mente imidierltid at det ikke fantes noe slikt uttrykk på mongolsk, og at uttalen av uttrykket kunne høres ut som «Russia goodbye» (Russland, farvel) – som en kommentar til Oransjerevolusjonen i Ukraina 2004–2005. Deler av teksten er imidlertid også på russisk.

Serduchka fikk imidlertid full støtte av kringkasteren Natsionalna telekompanija Ukrajiny, og deltakelsen i Helsingfors gikk dermed som planlagt. Sangen endte på andreplass og ble en hit i flere europeiske land.

Listeplasseringer

Referanser 

 
 
 

Ukrainske sanger
Sanger fra 2007
Bidrag til Eurovision Song Contest
Dragshow